**DĖL LĖŠŲ SKYRIMO**

2024 m. rugsėjo 12 d. Nr. DĮV-545

Šilalė

Vadovaudamasis Lietuvos Respublikos vietos savivaldos įstatymo 34 straipsnio 6 dalies 1 papunkčiu, atsižvelgdamas į Žvingių kaimo bendruomenės pirmininkės 2024 m. rugpjūčio 20 d. prašymą „Dėl montuojamo šarvojimo stalo“ ir Bijotų bendruomenės pirmininkės 2024 m. rugpjūčio 21 d. raštą Nr. 5 „Dėl įsipareigojimo skirti dalinį finansavimą projektui vykdyti“:

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr. 1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 1 690,0 Eur:

1.1. Žvingių kaimo bendruomenei – 1 000,0 (padengti šarvojimo stalo įsigijimo išlaidų dalį);

1.2. Bijotų bendruomenei – 690,0 Eur (prisidėti prie projekto „Kaimo vietovės viešųjų erdvių, statinių sutvarkymas ir (arba) priežiūra“ įgyvendinimo išlaidų).

2. P a v e d u Šilalės rajono savivaldybės administracijos Centralizuotam buhalterinės apskaitos skyriui parengti lėšų naudojimo sutartį su Programos vykdytojais dėl įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Andrius Jančauskas